Akademický senát

Slovenskej technickej univerzity v Bratislave

29.04.2019

**Návrh dodatku číslo 7**

**k Organizačnému poriadku Rektorátu**

**Slovenskej technickej univerzity v Bratislave**

Predkladá: **prof. Ing. Miroslav Fikar, DrSc.**

rektor

Vypracoval: **JUDr. Marcel Michalička**

Právny a organizačný útvar

Zdôvodnenie: Zmeny v organizačnej štruktúre Rektorátu STU súvisiace so zmenou členov Vedenia STU.

Návrh uznesenia: Akademický senát Slovenskej technickej univerzity v Bratislave prerokoval návrh Dodatku číslo 7 k Organizačnému poriadku Rektorátu STU a odporúča rektorovi predmetný dodatok vydať.

**Dodatok číslo 7**

**k Organizačnému poriadku Rektorátu**

**Slovenskej technickej univerzity v Bratislave**

číslo: 10/2012-N zo dňa 31. 10. 2012

**v znení dodatkov číslo 1 až 6**

Dátum: 29. 04. 2019

**Slovenská technická univerzita v Bratislave, Vazovova 5, 812 43 Bratislava**

V Bratislave, dňa 29.04.2019

Rektor Slovenskej technickej univerzity v Bratislave (ďalej tiež ako „STU“) v súlade s článkom 13 bod 1 Organizačného poriadku Rektorátu Slovenskej technickej univerzity v Bratislave číslo 10/2012-N zo dňa 31.10.2012 v znení dodatku číslo 1 zo dňa 25.06.2013, dodatku číslo 2 zo dňa 25.02.2014, dodatku číslo 3 zo dňa 29.04.2015, dodatku číslo 4 zo dňa 18.12.2015, dodatku číslo 5 zo dňa 28.06.2016 a dodatku číslo 6 zo dňa 12.03.2018 (ďalej tiež „organizačný poriadok Rektorátu STU“) po prerokovaní v Akademickom senáte STU dňa 29. apríla 2019 vydáva nasledovný

**dodatok číslo 7**

**k Organizačnému poriadku Rektorátu**

**Slovenskej technickej univerzity v Bratislave:**

**Článok I.**

Organizačný poriadok Rektorátu STU a mení a dopĺňa nasledovne:

1. V článku 3 bod 2 sa vypúšťa tretia veta, v poslednej vete sa za slovom „1a“ vypúšťa čiarka, vkladá slovo „a“ a vypúšťajú sa slová „a 2“.
2. V článku 3 bod 3 znie:

„3) Na najvyššej organizačnej úrovni činnosť Rektorátu STU zabezpečujú:

1. **rektor**
2. **prorektor pre vzdelávanie, mobility a starostlivosť o študentov**
3. **prorektor pre vedu, výskum a doktorandské štúdium**
4. **prorektor pre propagáciu a zahraničie**
5. **prorektor pre strategické projekty a rozvoj**
6. **prorektor pre inovácie a prax**
7. **kvestor**.“.
8. V článku 5 bod 4 znie:

„4) V priamom riadení rektora sú:

4.1 univerzitné pracovisko **Centrum výpočtovej techniky STU**

4.2 univerzitné pracovisko **Ústav manažmentu STU**.“.

1. V článku 5 sa za bod 4 vkladá nový bod 5, ktorý znie:

„5) Podrobnosti o poslaní a činnostiach súčastí STU uvedených v bode 4 tohto článku sú upravené v Organizačnom poriadku STU, v Organizačnom poriadku Centra výpočtovej techniky STU, v Organizačnom poriadku Ústavu manažmentu STU a v ostatných interných predpisoch STU.“.

Doterajšie body 5 až 7 sa označujú ako body 6 až 8.

1. V článku 5 sa za bod 7 vkladá nový bod 8, ktorý znie:

„8) Rektor priamo riadi **Útvar ľudských zdrojov**, ktorý najmä:

1. vykonáva koncepčnú, koordinačnú, riadiacu a kontrolnú činnosť v oblasti ľudských zdrojov na Rektoráte STU a štatistickú činnosť vybraných ukazovateľov za STU
2. zabezpečuje a vykonáva odborné činnosti v oblasti personálnej a sociálnej práce
3. vykonáva odborné činnosti v oblasti výberu a ďalšieho vzdelávania zamestnancov
4. vykonáva činnosti v oblasti ekonomiky práce a komplexného spracovania mzdovej agendy pre zamestnancov Rektorátu STU a rektorom určených univerzitných pracovísk STU
5. plní úlohy vyplývajúce z registrácie platiteľa dane zo závislej činnosti za STU
6. v oblasti ľudských zdrojov spolupracuje s dodávateľom ekonomického informačného systému.“.

Doterajší bod 8 sa označuje ako bod 9.

1. Nadpis článku 6 znie:

„**Prorektor pre vzdelávanie, mobility a starostlivosť o študentov**“.

1. V článku 6 bod 1 znie:

„1) Prorektor pre vzdelávanie, mobility a starostlivosť o študentov priamo riadi **Útvar vzdelávania a starostlivosti o študentov**, ktorý najmä:

1. vypracováva analýzy, štatistiky a iné podklady súvisiace so vzdelávaním a starostlivosťou o študentov vo všetkých stupňoch a formách vysokoškolského štúdia a ďalšieho vzdelávania na univerzite
2. zodpovedá za tvorbu a administratívu modulu vzdelávania v rámci akademického informačného systému, ako aj prepojenie s inými informačnými systémami univerzity v súvislosti so vzdelávaním
3. usmerňuje činnosti spojené s akreditáciou študijných programov poskytovaných v slovenskom a cudzom jazyku a s akreditáciou vzdelávacích programov ďalšieho vzdelávania
4. koordinuje prípravu spoločných študijných programov zabezpečovaných v spolupráci s inými vysokými školami v Slovenskej republike a v zahraničí
5. vypracováva návrhy interných predpisov STU v oblasti vzdelávania a starostlivosti o študentov
6. zabezpečuje overovanie (verifikácie) štúdia študentov a absolventov STU
7. koordinuje všetky administratívne činnosti procesu uchádzač – študent – absolvent
8. komplexne zabezpečuje agendu uznávania dokladov o vzdelaní.

Útvar vzdelávania a starostlivosti o študentov v oblastiach upravených v tomto bode metodicky riadi fakulty STU, univerzitné pracoviská STU a účelové zariadenia STU.“.

1. V článku 6 bod 2 sa za slovo „vzdelávanie“ vkladá čiarka a slová „mobility a starostlivosť o študentov“.
2. V článku 6 sa za bod 2 vkladá bod 3, ktorý znie:

„3) Prorektor pre vzdelávanie, mobility a starostlivosť o študentov v spolupráci s Účelovým zariadením Študentské domovy a jedálne STU koordinuje ubytovanie študentov STU.“.

Doterajšie body 3 a 4 sa označujú ako body 4 a 5.

1. V článku 6 bod 5 sa vždy za slovo „vzdelávanie“ vkladá čiarka a slová „mobility a starostlivosť o študentov“.
2. Nadpis článku 7 znie:

„**Prorektor pre vedu, výskum a doktorandské štúdium**“.

1. V článku 7 bod 1 sa slovo „a“ nahrádza čiarkou a za slovo „výskum“ sa vkladajú slová „a doktorandské štúdium“.
2. V článku 7 bod 1 písmeno b) sa za slovo „domácich“ vkladajú slová „a zahraničných“.
3. V článku 7 bod 1 písmeno e) znie:

„e) vedie agendu výskumných projektov, okrem projektov patriacich do kompetencie Projektového strediska STU, a s tým spojené výkazníctvo na úrovni univerzity“.

1. V článku 7 bod 1 písmeno f) sa za slovo „medzinárodných“ vkladá slovo „výskumných“.
2. V článku 7 bod 1 písmeno i) znie:

„i) koordinuje a metodicky riadi činnosť akademických knižníc STU“.

1. V článku 7 bod 1 sa za písmeno i) sa vkladá nové písmeno j), ktoré znie:

„j) koordinuje databázu publikačnej a umeleckej činnosti.“.

1. V článku 7 sa za bod 1 vkladá nový bod 2, ktorý znie:

„2) Prorektor pre vedu, výskum a doktorandské štúdium metodicky koordinuje väzbu vzdelávania na doktorandských študijných programoch s vedou a výskumom vrátane činnosti odborových komisií.“.

Doterajší bod 2 sa označuje ako bod 3.

1. V článku 7 bod 3 sa slovo „a“ nahrádza čiarkou, za slovo „výskum“ sa vkladajú slová „a doktorandské štúdium“ a na konci pripája veta „V prípade súčastí STU, ktoré nie sú fakultami a na ktorých sa vykonáva vede a výskum, prorektor pre vedu, výskum a doktorandské štúdium metodicky riadi riaditeľom príslušnej súčasti STU povereného zamestnanca pre vedu a výskum.“.
2. Nadpis článku 8 znie:

„**Prorektor pre propagáciu a zahraničie**“.

1. V článku 8 bod 1 znie:

„1) Rektor poveril prorektora pre propagáciu a zahraničie priamym riadením:

1.1 univerzitného pracoviska **Vydavateľstvo SPEKTRUM STU**

1.2 účelového zariadenia **Vysokoškolský umelecký súbor Technik STU**.

Za odborný výkon činností súčastí STU uvedených v bodoch 1.1 a 1.2 tohto bodu zodpovedajú príslušní riaditelia týchto súčastí.“.

1. V článku 8 bod 2 sa slová „Know how centra“ nahrádzajú slovami „Vydavateľstva SPEKTRUM“.
2. V článku 8 sa vypúšťa bod 3.

Doterajšie body 4 a 5 sa označujú ako body 3 a 4.

1. V článku 8 bod 3 sa slová „spolupráce s praxou“ nahrádzajú slovami „propagáciu a zahraničie“.
2. V článku 8 sa za bod 3 vkladajú nové body 4 a 5, ktoré znejú:

„4) Prorektor pre propagáciu a zahraničie priamo riadi **Útvar medzinárodných vzťahov**, ktorý najmä:

1. udržuje a iniciuje kontakty s partnerskými zahraničnými univerzitami a zahraničnými organizáciami
2. zabezpečuje medzinárodnú mobilitu študentov a zamestnancov STU
3. podporuje rozvoj vzdelávania na STU v cudzích jazykoch
4. podporuje medzinárodnú spoluprácu v oblasti vzdelávania.

5) Prorektor pre propagáciu a zahraničie koordinuje propagáciu štúdia na STU v zahraničí.“.

Doterajší bod 4 sa označuje ako bod 6.

1. V článku 8 bod 6 sa slová „spolupráce s praxou“ nahrádzajú slovami „propagáciu a zahraničie“.
2. Článok 9a vrátane nadpisu znie:

„**Článok 9a**

**Prorektor pre inovácie a prax**

1) Rektor poveril prorektora pre inovácie a prax priamym riadením špecializovaného pracoviska **Know-how centrum STU**. Za odborný výkon činností Know-how centra STU zodpovedá jeho riaditeľ.

2) Podrobnosti o poslaní a činnosti súčasti STU uvedenej v bode 1 tohto článku sú upravené v Organizačnom poriadku STU, Organizačnom poriadku Know-how centra STU a v ostatných interných predpisoch STU.

3) Prorektor pre inovácie a prax na celouniverzitnej úrovni zabezpečuje prenos výsledkov výskumu a vývoja z akademickej pôdy do praxe, zabezpečuje propagáciu výsledkov výskumu a vývoja a ich komercializáciu v praxi, vyhľadáva a sprostredkováva kontakty na partnerov z priemyselnej praxe, zameriava sa na podporu začínajúcich podnikateľov za účelom previazania vedy, výskumu a inovácií s podnikateľskou praxou.

4) Prorektor pre inovácie a prax metodicky koordinuje činnosť spoločnosti STU Scientific, s. r. o.“.

1. V článku 10 sa vypúšťa bod 7.

Doterajšie body 8 až 15 sa označujú ako body 7 až 14.

1. V článku 10 bod 12 sa vypúšťa pod 12.2, slovo „13.1“ sa nahrádza slovom 12.1 a slová „13.2 až 13.4“ sa nahrádzajú slovami „12.2 a 12.3“.

Doterajšie body 12.3 a 12.4 sa označujú ako body 12.2 a12.3.

1. V článku 10 bod 13 sa slovo „13“ nahrádza slovom „12“ a vypúšťajú sa slová „v Organizačnom poriadku Vydavateľstva SPEKTRUM STU,“.
2. V článku 13 bod 2 sa vypúšťa písmeno c).
3. Príloha číslo 1a organizačného poriadku Rektorátu STU „Väzby medzi rektorom, jednotlivými súčasťami STU, prorektormi a kvestorom“ sa nahrádza znením, ktoré je uvedené v prílohe číslo 1 tohto dodatku číslo 7 k organizačnému poriadku Rektorátu STU.
4. Príloha číslo 1b organizačného poriadku Rektorátu STU „Organizačná schéma Rektorátu STU“ sa nahrádza znením, ktoré je uvedené v prílohe číslo 2 tohto dodatku číslo 7 k organizačnému poriadku Rektorátu STU.

**Článok II.**

1. Tento dodatok číslo 7 k organizačnému poriadku Rektorátu STU bol prerokovaný Akademickým senátom STU dňa 29. apríla 2019.
2. Tento dodatok číslo 7 k organizačnému poriadku Rektorátu STU nadobúda platnosť dňom jeho prerokovania v Akademickom senáte STU a účinnosť 1. mája 2019.

prof. Ing. Miroslav Fikar, DrSc.

rektor